L'Ajuntament de l'Eliana pren mesures per a garantir la distància en el comerç local
20 de març de 2020

La Policia Local de l'Eliana, en col·laboració amb les Brigades Municipals, estan treballant aquests dies per a garantir la salut dels veïns i veïnes durant la crisi del COVID-19. Per a això, i a pesar que en línies generals la ciutadania està complint amb les mesures de distància de seguretat en el xicotet i mitjà comerç local, s'estan instal·lant marques indicatives de distància de més d'un metre en el sòl per a minimitzar el risc de contagi. Per part seua, en les grans superfícies comercials aquesta tasca està encomanada a la Guàrdia Civil, encara que compta amb la col·laboració de la Policia Local en qualsevol moment.